Wir, der vògt und raͤte zuͦ Loͧffenberg, tuͦnd kunt mengklichem mit disem brieff, als von der ansproch und zuͦvordrung
wegen, so der ersam Uͦlrich Mùntz von Arbon, hofmeister zuͦ Kûngszfelden, innamen der wolgebornen, erwirdigen und geistlichē
froͧwen, der eptyschen und convent ✳ do selbs zuͦ Kûngszfelden, bewegt haͧt wider gemein erber lût des dorffes Hèner, uff dem Swartzwald gelegen, darruͤrende von etwas vogtstûren und zinsen wegen, so denn die obgñten froͧwen uff dem selben dorff uff akerē, mattē
wunn, weid und uff allem dem, so darzuͦ gehoͤrt, gehept und harbrocht hetten noch bewisung eins brieffs, so die selben froͧwen darumb
hetten, den er offenlich darumb zoͤgt und verhoͤren liese. also hetten nun die von Hener den vorgñten froͧwen soͤlich vogtstûr, zinsz₎
und gûlt etwas zites vorbehalten, nût gewert und si gespert die zegeben. darumb er an si vorderette, und begerte sinen genant₎
froͧwen semlich vogtstûren, zinsz₎ und gûlt mit den versessenen und uszstelligen nûtzen guͤtlichen zegeben und ze antwurten noch
irs vorgemeinten briefes uszwisung. do wider aber die obgñten von Hêner antwurten und sprechen, inen sye nût wûssend,
das si gemeinlichen sinen froͧwen dehein vogstûr zinsz noch gûlt nie geben hand, wêder pflichtig noch verbunden ze gêben wêrent. wol
hetten si etwas zinsen uff und ab ettlichen guͤtteren, in dem bann Hêner gelegen, die erber lût besêssen, innhetten, buwten und nûtzten. an die moͤchten si soͤlich ir zinsz und gùlt vordren und hoͤschen, denn si das nùtzit beruͦrte, trûwtē nût, das si den egñten froͧwen
ûtzit vˀbinden zetuͦnde wêrent. der selben zweyung si zuͦ beden siten vor ûns also ze frûntlichen, unvergriffnen tagen gwesen sint.
und noch dem als wir vordrung und antwurt gehoͤrt hand, so haben wir ûns der sachen undernomen und si bedteil zuͦ
beden siten frûntlich mit ir wûssen und willen betragen und vereint insemlicher mosz als hienoch geschriben stot. dem ist also,
als ein guͦt, das den vorgñten ûnseren gnedigen froͧwen gezinset und gûlt geben hät, etwas zites satzlosz gewesen ist, do har si gebresten und mangel irs jerliches zinses enpfangen hand und indem als es onsatz gwesen ist, dannocht etwas do von genossen
ist, das selb soͤllent die von Hener suͦchen und do von ûnseren vorgñten froͧwen ir uszstelligen zinsz₎ geben. und darzuͦ sol inen
ir jerlich vogtstûr und zinsz gericht und geben werden on intrag als vor es diser gebrest und span gwesen gwesen ist. wêre aber,
das ûnsere vorgñten froͧwen oder iren nochkomen fûrbasser me dehein bresten gwûnnent in der wise, das inen ir zinsz und gûlt
jerlichen nût gricht wurden, als inen denn werden solte und ir brieff dz inhaltet, so sol inen diser ûbertrag gentzlich und gar
unvergriffenlich und unschedlich und darzuͦ ir recht behalten sin, des glichen denen von Hêner oͧch. und des zuͦ worem
urkûnd so han ich, obgñter vogt Hans von Flachslanden, min eygen ingsigel und wir, der raͧte zuͦ Loͤffenberg, ûnser statt
ingsigel von begerung wegen der obgñt₎ froͧwen, der eptyschen und des conventz zuͦ Kùngszfelden, offenlich gehenckt an disē
brief, der geben ist uff donstag noch sant Jacobs tag, des jores als man noch Crists gebûrt zalt fierzechen hundert
drissig und fûnff jar ꝫcꝭ.